তাকে ঠাকুরগাঁও আধুনিক সদর হাসপাতালে ভর্তি করা হয়েছে।  প্রত্যক্ষদর্শীরা জানান, গত সোমবার রাত ৮টায় ঠাকুরগাঁও রোড এলাকা থেকে সন্ত্রাসীরা তাকে উঠিয়ে বিএডিসির নির্জন এলাকায় নিয়ে যায়। সেখানে ৩০ হাজার টাকা মুক্তিপণ দাবি করে তার দুহাত, পা ও কোমর হাতুড়ি দিয়ে থেতলে দেওয়া হয়েছে। আহত শাহিনুর রহমান শাহিন অভিযোগ করে বলেন, ১০-১২জন অজ্ঞাত পরিচয় সন্ত্রাসী মোটর সাইকেলে করে এসে আমাকে অপহরণ করে বিএডিসির পেছনের একটি নির্জন এলাকায় নিয়ে  যায়। সেখানে আমার কাছে থাকা সাড়ে তিন হাজার টাকা ও দুটি মোবাইল ফোন সেট তারা ছিনিয়ে নেয়। এরপর কারা আরো ৩০ হাজার টাকা বাড়ি থেকে আনার জন্য আমাকে চাপ দিতে থাকে। আমি এ সময় টাকা দিতে অস্বীকৃতি জানালে আমার দুই হাতের কনুই আঙুল, পা ও কোমরে হাতুড়ি দিয়ে পিটিয়ে থেতলে দেয়। এ সময় আমার চিৎকারে এলাকাবাসী ছুটে এলে সন্ত্রাসীরা পালিয়ে যায়। পরে স্থানীয়রা আমাকে উদ্ধার করে ঠাকুরগাঁও আধুনিক সদর আধুনিক হাসপাতালে ভর্তি করে। এ বিষয়ে জেলা ছাত্রলীগের সভাপতি ফখরুল ইসলাম জুয়েল ও ফয়সাল আহমেদ পলাশ তাদের কমিটির বিপক্ষে যারা অবস্থান নিয়েছেন,  তারাই এ ঘটনা ঘটিয়েছেন বলে অভিযোগ করেছেন। এ ঘটনায় মামলার প্রক্রিয়া চলছে বলে জানা গেছে।